|  |  |  |  |
| --- | --- | --- | --- |
|  |   | **MINŐSÉGIRÁNYÍTÁSI KÉZIKÖNYV** | Kiadás: 1. |
|   |   | **VetDiaLab Állatorvosi Diagnosztikai Laboratórium Kft.** | Kiadás dátuma:   2017. január 09.  |
|   |   | **ELJÁRÁSOK** |  |
|   |   | **Ajánlás mintavételre és a laboratóriumba juttatásig történő mintakezelésre**  |
|   |   |
|   |   | Oldal: 4 / 1 |
|   |   |   |

**Ajánlás mintavételre és a laboratóriumba juttatásig történő mintakezelésre**

**Általános információk, mintaküldés**

1. Mintát venni csak azonosítható állatból szabad (krotáliaszám, fülszám, olvasható tetoválás, mikrochip, vadazonosító). Mintavétel előtt az állat azonosítását ennek alapján el kell végezni.
2. Vizsgálatra egyedi és egyértelműen azonosított vér- vagy tejmintát kell küldeni.
3. Nagyszámú minta (200 db felett) esetében érdemes és ajánlott a laboratóriumot a beküldés előtt 5 munkanappal értesíteni.
4. Mintákat csak megfelelő (a szállítási és a laboratóriumi környezet nem kívánatos szennyeződését megelőző, az alapvető higiéniai elvárásokat kielégítő) izoláltságot biztosító csomagolt állapotban szabad a laboratóriumba küldeni.
5. A kísérőiratokat (Szerológiai vizsgálati megrendelő és Mintakimutatás) hiánytalanul ki kell tölteni és úgy kell a minták mellé csomagolni, hogy az a vizsgálati mintáktól ne szennyeződhessen.

**Vérminta vétele és kezelése**

1. Vizsgálatra **azonosított állatból származó egyedi és egyértelműen jelölt vérmintát** kell küldeni.
2. A szerológiai vizsgálatok **alvadásban nem gátolt vérből (savóból)** végezhetők el.
3. A vizsgálatok elvégzéséhez a kért vizsgálatok számától is függően általában 2-10 ml vér szükséges.
4. Vérvétel előtt a szakma szabályainak megfelelően tisztítsuk meg és fertőtlenítsük a vérvétel helyét.
5. **A vérmintát vérvételi csőben kell a laboratóriumba küldeni. Gyógyászati fecskendőben a laboratóriumba küldött vérminta vizsgálatra nem alkalmas!**
6. Ügyeljünk arra, hogy a vérvétel során **csak enyhe vákumot alkalmazzunk**, mert túl erős szívó hatás esetében a vörösvérsejtek sejthártyája sérülhet és a hemoglobin a vérsavóba kerülhet (hemolízis).

|  |  |  |  |
| --- | --- | --- | --- |
|  |   | **MINŐSÉGIRÁNYÍTÁSI KÉZIKÖNYV** | Kiadás: 1. |
|   |   | **VetDiaLab Állatorvosi Diagnosztikai Laboratórium Kft.** | Kiadás dátuma:   2017. január 09.  |
|   |   | **ELJÁRÁSOK** |  |
|   |   | **Ajánlás mintavételre és a laboratóriumba juttatásig történő mintakezelésre** |
|   |   |
|   |   | Oldal: 4 / 2 |
|   |   |   |

 (Szóba jöhet a vér szívása nélkül, szabad kifolyással történő vérvétel is. Ekkor a vénába szúrt tű nem csatlakozik a csőhöz, hanem levesszük a kupakját és így a tűből szabadon folyik a csőbe a vér). A hemolízis egyes vizsgálatokat zavarhat vagy megnehezíthet. Ha a vért mégis gyógyászati fecskendőbe vettük, akkor a vért a vérvétel és a tű levétele után azonnal, óvatosan nyomjuk át a vérvételi vércsőbe. A vért nem szabad a gyógyászati fecskendőben megalvadni hagyni, mert később már nem nyomható ki a fecskendőből. Ha a vérvétel vérvételi fecskendővel történt, akkor a vérvétel után ütközésig ki kell húzni a fecskendő dugattyúját, majd annak szárát le kell törni, és a zárókupakot vissza kell tenni a tű helyére. **Baleset veszélye miatt nem szabad a vérvételi fecskendőt a vérvételi tűvel lezárni!**

1. Az **alvadékot tartalmazó vérmintát tilos lefagyasztani**, mert súlyos hemolízist eredményez és a mintát vizsgálatra alkalmatlanná teszi! A mintát rázkódástól, felborulástól, túlmelegedéstől is óvni kell! Ha a vérsavó kiválása után a savót leszívjuk a véralvadékról, akkor az pl. eppendorf csőbe töltve a további hátrányos változásoktól lényegesen védettebben kezelhető. A vérsavó hűtőszekrényben néhány napig, fagyasztva pedig hosszabb ideig is károsodás nélkül tárolható!
2. A vérvételi csöveket **a vér megalvadásáig érdemes függőlegesen tárolni.** Az alvadék törése és a hemolízis bekövetkezése a későbbiekben így előzhető meg a leghatékonyabban és a savó kiválása is így segíthető elő! A vérsavó kiválását az is segíti, ha a vérmintát a savó kiválásáig (4-5 óra) szobahőmérsékleten tartjuk, és nem mozgatjuk.
3. A vérmintákat a savó kiválása után hűtőszekrényben kell tárolni, majd a lehető legrövidebb időn belül érdemes a laboratóriumba juttatni.

# Tejminta szerológiai célú vétele és kezelése

1. **A szerológiai vizsgálatokat amennyire csak lehetséges, vérmintából érdemes elvégeztetni. Nem minden vizsgálat végezhető el tejmintából, de vannak olyan vizsgálatok, amelyek vér mellett tejből is kivitelezhetők.**
2. Vizsgálatra a vérmintához hasonlóan azonosított **állatból vett és egyértelműen jelölt tejmintát** kell a laboratóriumba küldeni.

|  |  |  |  |
| --- | --- | --- | --- |
|  |   | **MINŐSÉGIRÁNYÍTÁSI KÉZIKÖNYV** | Kiadás: 1. |
|   |   | **VetDiaLab Állatorvosi Diagnosztikai Laboratórium Kft.** | Kiadás dátuma:   2017. január 09.  |
|   |   | **ELJÁRÁSOK** |  |
|   |   | **Ajánlás mintavételre és a laboratóriumba juttatásig történő mintakezelésre** |
|   |   |
|   |   | Oldal: 4 / 3 |
|   |   |   |

1. A szükséges mennyiség vizsgálatonként általában 2-3 ml tejminta.
2. A mintavétel előtt a tőgybimbókat a szakma szabályainak megfelelően meg kell tisztítani és szárítani. Fertőtleníteni nem szükséges.
3. A tejmintákat **vérvételi csőben** kell vizsgálatra küldeni, a gyógyászati fecskendő nem alkalmas erre a célra.
4. **Az első 2-3 kifejt tejsugarat ne fogjuk fel a mintavételi csőbe**, hanem csak az úgynevezett fősugarakat.
5. A tejmintát felfölöződéséig (néhány óra) szobahőmérsékleten kell tartani, majd hűtőszekrénybe kell tenni, de **fagyasztani nem szabad.** A mintákat rázkódástól, felborulástól, túlmelegedéstől is óvni kell! A tejminta hűtőszekrényben 1-2 napig tárolható minőségromlás nélkül.

## A minták jelölése és csomagolása

1. Együtt beküldött több minta esetében **a mintavételi csövekre egyedi sorszámot kell írni** (1-től kezdődően). Legalább a fejjel lefelé is olvasható számok (pl. 6. 9. 69.) után pontot szükséges tenni, hogy egymástól megkülönböztethetőek legyenek! Lényeges, hogy az azonosítást **a csőre írjuk és ne a zárókupakra**, mert utóbbit a vizsgálatok során eltávolítjuk a csőről!
2. A vérmintát 48, tejmintát 24 órán belül érdemes a laboratóriumba juttatni.
3. A mintát úgy kell becsomagolni, hogy **a minták környezetüktől ne szennyeződhessenek, és a minták se szennyezhessék a környezetüket.** A szállítás során fagyástól, túlmelegedéstől egyaránt óvni szükséges a mintákat.

#### A kísérőiratok kitöltése

1. A Vizsgálati megrendelőt és a Mintakimutatást olvashatóan, lehetőleg nyomtatott betűkkel kell kitölteni és három példányban beküldeni. Ha az állatorvos egy időben több tulajdonos állataitól küld vizsgálati mintát, akkor **megrendelőnként vagy** **költségviselőnként külön-külön Vizsgálati megrendelőt és Mintakimutatást** kell kitölteni. **A Vizsgálati megrendelőt az állatorvosnak és a költségviselőnek is alá kell írnia!!!**

|  |  |  |  |
| --- | --- | --- | --- |
|  |   | **MINŐSÉGIRÁNYÍTÁSI KÉZIKÖNYV** | Kiadás: 1. |
|   |   | **VetDiaLab Állatorvosi Diagnosztikai Laboratórium Kft.** | Kiadás dátuma:   2017. január 09.  |
|   |   | **ELJÁRÁSOK** |  |
|   |   | **Ajánlás mintavételre és a laboratóriumba juttatásig történő mintakezelésre** |
|   |   |
|   |   | Oldal: 4 / 4 |
|   |   |   |

1. A **Vizsgálati megrendelőn** az alábbi adatokat szükséges kitölteni és közölni:
	* **a tulajdonos** neve, címe, telefonszáma, ha eredményközlést e-mailben vagy faxon kér, akkor e-mail címe illetve fax száma
	* ha a tulajdonossal nem azonos, a **költségviselő (számla átvevő)** neve, címe, telefonszáma
	* **a beküldő állatorvos** neve, címe, telefonszáma­­­, e-mail címe illetve fax száma.
	* **az állat faja, a beküldött minták száma és származási helye**
	* **a vizsgálati minta megnevezése**
	* **a vizsgálat jellege**
	* esetleges **vakcinázottság** ténye
	* az állomány **mentesség**ére vonatkozó nyilatkozat
	* nyilatkozat arra vonatkozólag, hogy a vizsgálat költségét a megrendelő állja, vagy a 148-as rendelet alapján támogatással kéri, vagy állami költségre történjen
	* **a kért vizsgálatok** pontos megnevezése
	* a Vizsgálati eredményközlés kézhezvételének módja (személyes, postai, fax, e-mail)
2. A **Mintakimutatáson** a következőket kell kitölteni:
	* a minta sorszáma
	* az állat egyedi azonosítója
	* esetleges megjegyzés

**A vizsgálati minták átvétele**

A vizsgálati minták átvétele egyeztetés alapján a VetDiaLab Kft. laboratóriumában (4225 Debrecen, Függetlenség u. 57.) történik.

Kapcsolat: Hartman Zsolt +36-20/536-7682

 vetdialab@gmail.com

Web: www.verlabor.hu